62019TO0881_INF
Определение на Общия съд (пети състав) от 9 септември 2021 г. —GABO:mi/Комисия
(Дело T‑881/19)
„Арбитражна клауза — Шеста и седма рамкова програма за научни изследвания, технологично развитие и демонстрационни дейности (2002—2006 и 2007—2013) — Рамкова програма за научни изследвания и иновации „Хоризонт 2020“ (2014—2020) — Споразумения за отпускане на безвъзмездни средства — Прихващане на вземания — Определяне на ответника — Неспазване на изискванията за форма — Член 76, буква г) от Процедурния правилник — Явна недопустимост“
1.
Съдебно производство — Сезиране на Общия съд на основание арбитражна клауза — Пасивна легитимация — Споразумения за отпускане на безвъзмездни средства, сключени в рамките на шестата и седмата рамкова програма за научни изследвания, технологично развитие и демонстрационни дейности (2002—2006 и 2007—2013) и на рамковата програма за научни изследвания и иновации „Хоризонт 2020“ (2014—2020) — Споразумения, сключени с Изпълнителната агенция за научни изследвания (REA) — Иск срещу Комисията — Явна недопустимост
(член 272 ДФЕС; Регламент № 58/2003 на Съвета; Решение 2013/778 на Комисията)
(вж. т. 27—31)
2.
Съдебно производство — Искова молба или жалба — Изисквания за форма — Определяне на предмета на спора — Кратко изложение на посочените основания — Общо препращане към други приложени към исковата молба документи — Недопустимост
(член 272 ДФЕС; член 21, първа алинея и член 53, първа алинея от Статута на Съда; член 76, буква г) от Процедурния правилник на Общия съд)
(вж. т. 35—39 и 47—50)
Предмет
Искане на основание член 272 ДФЕС за осъждането на Комисията да възстанови допустимите разходи, направени от жалбоподателя, първо, между август 2015 г. и април 2016 г., и второ, през периода на предварителното производство по несъстоятелност, а именно сумата от 1680681,82 EUR, увеличена с лихви в размер на 76552,6 EUR, съгласно споразуменията за отпускане на безвъзмездни средства по линия на шестата и седмата рамкова програма за научни изследвания, технологично развитие и демонстрационни дейности и на рамковата програма за научни изследвания и иновации „Хоризонт 2020“
Диспозитив
1)
Отхвърля иска като недопустим.
2)
Осъжда GABO:mi Gesellschaft für Ablauforganisation:milliarium mbH & Co. KG да заплати съдебните разноски.